
Относно:Проект на Етичен кодекс на общинските съветници от Общински съвет - Поморие

УВАЖАЕМИ ГОСПОДИН АДАМОВ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Предлагам на Вашето внимание, за запознаване Проект на Етичен кодекс на общинските съветниuи от Общински съвет - Поморие, като предложените в него разпоредби се свеждат до етични стандарти на поведение на общинския съветник, защита на обществения интерес, утвърждаване на авторитета на общинския съвет, уважение към гражданите и институциите, взаимодействието им с общинската администрация на Община Поморие, обществен дълг, личен интерес, конфликт на интереси.
Етичен кодекс съдържа основни морални и етични норми и конкретизира стандартите на поведение на общинските съветници, явяващи се задължително условие за издигане авторитета на всеки общински съветник поотделно и на Общинския съвет като орган на местното самоуправление, както и за увеличаване на общественото доверие към тях.

1. Причини и мотиви, които налагат приемането на Етичен кодекс на  общинските съветници от Общински съвет - Поморие:
До настоящия момент общинските съветници от Община Поморие не са имали свой Етичен кодекс, въпреки действащи редица местни, национални и европейски документи, в това направление, а именно:
                     -Етичен кодекс на служителите от Община Поморие /в cила от датата на            утвърждаването му със Заповед № РД-16-728/09.05.2023 г./;
                   - Европейски кодекс за добро поведение на администрацията;
                   -Кодекс за поведение на служителите в държавната администрация /в сила от 08.05.2020 г./;
     -Стратегия за иновации и добро управление на местно ниво на Съвета на Европа, със  залегнали в нея 12 принципа за добро управление на местно ниво. Съблюдаването на принципите в Стратегията се отнася както за местната изпълнителна власт, така и за избраните общински съветници









Приемането на Етичен кодекс на общинските съветници от Общински съвет - Поморие би било ясен знак за придържане към европейските стандарти за добро демократично управление на местно ниво.

2. Цели, които се поставят с приемане на Етичен кодекс на ()бщинските съветници от Общински съвет - Поморие
· Укрепване принципите и правилата за поведение, които следва да бъдат спазвани от общинските съветници от Общински съвет - Поморие;
· Актуализиране нормативната уредба на Общински съвет - Поморие и допълването й с акт, регулиращ качеството на дейностите, като по този начин се изгради една по-пълна, ефективна и структурирана правна уредба;
· Постигане на повече прецизност при прилагане на етичните норми в работата на общинските съветници;
· Създаване Комисия по етика, която следи за спазването на етичните стандарти за поведение от общинските съветници към Общински съвет-Поморие, която да приеме и изпълнява правомощия за прилагане нормите на Етичния кодекс от страна на съветниците.
3. Финансови и други средства, необходими за прилагането на новата уредба
Приемането на Етичен кодекс на общинските съветници от Общински съвет - Поморие и не е свързано с изразходване на допълнителни финансови средства от бюджета на общината, както и с допълнителни човешки ресурси.
То е свързано единствено с повече отговорност, усилия от морално естество и стриктно съблюдаване на принципи и регламенти в работата от страна на съветниците, на Постоянна комисия по закона за противодействие на корупцията и Етичен кодекс на общинските съветници от Общински съвет -  Поморие.
4. Очаквани резултати от прилагането:
Устойчиви принципи и правила за поведение от страна на общинските съветници от Общински съвет -Поморие и тяхното спазване, с цел издигане на общественото доверие и авторитет на общинския съветник и Общинския съвет, като колективен орган на местното самоуправление;
· Утвърден модел на поведение за общинския съветник при упражняване на правата и изпълнение на задълженията му;
· Контрол от Комисията по етика за спазването на Етичен кодекс на общинските съветници от Общински съвет - Поморие;
·  (
.
)Приемането и спазването на етични стандарти от общинските съветници от Общински съвет - Поморие, което изгражда доверие между местните политици и гражданите, и гарантира прозрачност и отговорност на управлението.
5. Анализ за съответствие с правото на Европейския съюз:
Предложеният проект на Етичен кодекс на общинските съветници от Общински съвет - Поморие е в съответствие с разпоредбите на Европейската харта за местното самоуправление, Стратегията за иновации и добро управление на местно ниво на Съвета на Европа и директивите на Европейската общност, свързани с тази материя.

Приложено Ви предоставям:
1. Проект на Етичен кодекс на общинските съветници от Общински съвет - Поморие.








Предвид гореизложеното и на основание чл. 21, ал. 2 от ЗМСМА, предлагам на Общински съвет - Поморие да вземе следното решение:


РЕШЕНИЕ:
На основание чл. 21, ал.1 т. 23 и ал. 2 от Закона за местното самоуправление и местната администрация, Общински съвет - Поморие приема Етичен кодекс на общинските съветници от Общински съвет - Поморие.
















С уважение,	.
Никола Абрашев	
Общински съветник и Председател на Постоянната Комисията
по закона за противодействие на корупцията

